
REPUBLIKA E SHQIPËRISË

BASHKIA KOLONJË
DREJTORIA E SHЁRBIMEVE MBЁSHTETЁSE
ADRESA: SHESHI RILINDJA                                    TEL 08122225;2232      FAX 08122225  e-mail: bashkia.kolonje@gmail.com
Nr _______Prot 
Ersekë  03.03.2022
NJOFTIM PËR 1 (një)  VEND TË LIRЁ PUNE PËR PRANIMIN NË NIVELIN BAZË NË        SHËRBIMIN E MBROJTJES NGA ZJARRI DHE SHPËTIMIN

Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimin” dhe VKM nr.520 datë 25.07.2019 Për miratimin e rregullores për Shërbimin e Mbrojtjes nga Zjarri dhe Shpëtimin Kreu i III “Ndarja e Funksioneve, nivelet, detyrat,procedurat e përzgjedhjes per emërim, lirim pezullim dhe përjashtim”, VKB nr.111 dt 26.11.2021 të Këshillit të Bashkisë Kolonjë “Për miratimin e numrit të punonjësve dhe nivelit të pagës për punonjësit e Bashkisë dhe institucioneve të varësise së saj"
Përshkrimi i përgjithshëm i vendit të punës 
Shërbimi i MZSH-së është një strukturë e specializuar e gatishmërisë së përhershme, misioni i të cilës është inspektimi, parandalimi me masat e marra për mbrojtjen nga zjarri, ndërhyrja për shuarjen e zjarreve, shpëtimi i jetës, gjësë së gjallë, pronës, mjedisit, pyjeve dhe kullotave në aksidenteve të ndryshme, fatkeqësi natyrore, si dhe në ato të shkatuara nga dora e njeriut. Luftuesi/ Shpëtuesi  dhe Drejtues automjeti dhe është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë dhe pronës. Duhet të njohë dhe të zbatojë orarin e veprimeve, të dijë pozicionin në shërbim dhe detyrat e tij funksionale, të jetë në çdo kohë në gadishmëri të lartë për të vepruar në zgjidhjen e situatave që ndodhin, të njohë dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni, të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.
Kërkesat e përgjithshme për pranim

Të jetë shtetas shqiptar;

a) Të ketë zotësi të plotë për të vepruar;

b) Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;;

c) Të ketë mbaruar arsimin e mesëm;                                                                                                             ç) Të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike

dh) Të mos jetë i/e dënuar me vendim të formës së prerë për kryerjen e një vepre penale me dashje;

d) Të mos ketë rekorde kriminale në organet e policisë dhe prokurorisë (vërtetim personaliteti nga organet e policisë dhe prokurorisë).

ë) Të jetë i/e moshës nën 30 (tridhjetë) vjeç;

e) Të ketë përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës;

f) Të jetë me vendbanim sa më pranë stacionit të MZSH-së;.

g)  Të jetë i pajisur me dëshmi të aftësisë së drejtimit të automjetit të grupit “C ose D”;

h) Kandidati për personelin drejtues automjetesh zjarrfikëse dhe shpëtimi në shërbimin e MZSH-së  duhet të jetë i pajisur me leje drejtimi automjeti, grupi “D”, si dhe me leje drejtimi të veçantë shërbimi, konform kërkesave të Kodit Rrugor. Kanë prioritet kandidatët që zotërojnë profesione si mekanik, shofer, hidraulik, marangoz, infermier, elektricist etj.

Dokumentacioni, Mënyra dhe Afati i Dorëzimit

Kandidatët duhet të dorëzojnë dokumentat si më poshtë:

1. Formular aplikimi për pranim në shërbimin e MZSH-së.

2. Fotokopje e kartës së identitetit ;

4. Çertifikatë familjare;

5. Një kopje të jetëshkrimit( CV);

6. Një numër kontakti (e-mail) si dhe adresën e plotë të vendbanimit;

7. Fotokopje deftesë pjekurie;apo diplome.

8. Raport mjeko-ligjor nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;

10. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;

11. Vërtetim i gjendjes Gjyqesore (Dëshmi Penaliteti )/ Formular vetëdeklarimi ;

12. Fotokopje të librezës së punës e njësuar me origjinalin (nëse ka);

13. Çertifikata, trajnime profesionale, në fushën e mbrojtjes nga zjarri dhe shpëtimin (nëse ka);

14. Fotokopje të dëshmisë së aftësisë së drejtimit të automjetit të tipit “C”;

15. Dokument i lëshuar nga institucionet shëndetësore që vërteton se nuk është përdorues i lëndëve     narkotike.

16. Fotografi (2.5 x 3.5 cm), 2 (dy) copë

Dokumentat duhet të dorëzohen me postë ose dorazi në sportelin e shërbimit  për qytetarët në Bashkinë Kolonjë  brenda datës      15.03.2022
Rezultatet për Fazën e Verifikimit Paraprak

Në përfundim të afatit të verifikimit paraprak, Bashkia Kolonjë do të shpallë në portalin “Shërbimi Kombëtar i Punësimit”, në faqen e internetit të Bashkisë Kolonjë dhe në stendat e informimit të publikut listën e kandidatëve që plotësojnë kushtet e përgjithshme dhe kriteret e aplikimit, të kërkuara më sipër si dhe për daten,vendin dhe orën e zhvillimit të procedurave.

Kandidatët e skualifikuar kanë të drejtë të ankimohen pranë Njësisë së Burimeve Njerëzore të Bashkisë Kolonjë. Afati i ankimimit është 2 (dy) ditë nga data e shpalljes së rezultateve të verifikimit

Fusha kryesore mbi të cilën bazohet konkurimi

· Ligjin nr.139, datë 17.12.2015 “Për vetëqeverisjen vendore”

· Ligji nr.152, datë 21.12.2015 ‘Për shërbimin e mbrojtjes nga zjarri dhe shpëtimin”.

Mënyra e Vlerësimit të Kandidatëve

Kandidatët që kualifikohen për të vazhduar procesin e pranimit në shërbimin e MZSH-së u nënshtrohen fazave të konkurrimit, sipas rendit të mëposhtëm:

a) Testim me shkrim;

b) Testim i aftësive fizike;

c) Intervista me gojë

d) Testimi Psikologjik

e) Verifikim përfundimtar i aplikantit.

Procedura e konkurimit do të ndjekë këto faza:

· Testimi me shkrim, shërben për të vlerësuar nëse aplikanti zotëron njohuritë dhe aftësitë e nevojshme për kryerjen e detyrave të punonjësit të shërbimit të MZSH-së. Aplikantët që kanë marrë 70% të pikëve të përcaktuara për testin me shkrim, do të njoftohen për të vazhduar procesin e testimit të aftësive fizike.

· Testimi i aftësive fizike, teston aftësitë psiko-motore, ku përfshihen: shpejtësia, shkathtësia fizike, rezistenca, forca muskulare dhe koordinimi fizik, të domosdoshme për punën e punonjësit të

shërbimit të MZSH-së. Aplikantët që kanë marrë mbi 60% të pikëve maksimale vazhdojnë procesin e testimit.

· Intervista me gojë konsiston në testimin e aftësitëve të aplikantit për të komunikuar qartë, për të shprehur ide dhe koncepte, si dhe për të analizuar e për të marrë vendime.

· Testimi psikologjik konsiston në vlerësimin e aftësive të kandidatit për të reaguar në mënyrën e duhur në kushtet e një stresi minimal;

Rezultati i përgjithshëm i aplikantit përcaktohet si shumatore e rezultatit të testimit me shkrim 50% dhe rezultatit të intervistës me gojë 50%.

Kandidatët fitues do të renditen sipas pikëve të mara dhe përzgjedhja e kandidateve për tu emëruar do të fillojë nga kandidati fitues që ka marë më shumë pikë.

Njësia e Burimeve Njerëzore në Bashki do të shpallë fituesit në portalin “Shërbimi Kombëtar i Punësimit” në faqen e internetit të Bashkisë Kolonjë  dhe në stendat e informimit të publikut. Kandidatët jo fitues kanë të drejtë të ankimohen pranë Njësisë së Burimeve Njerëzore të                           Bashkisë Kolonjë. Afati i ankimimit është 5 ditë nga data e shpalljes së rezultateve të testimit.
Njësia  Përgjegjëse 

   Fatjon Feka
                                                                                      KRYETARI
                                                                                      ERION ISAI
